"האמת, כל מי שאומר שהוא גאון בהכנת קפה, אני נותן לו את הכבוד, שיכין. אני מכין קפה, רק כשאין לי ברירה ואין מתנדב אחר. אני מאוד מקצר בתהליך הפולחן, כי אני מטבעי חסר סבלנות. מפעיל את הגזייה, מכניס את הקפה למים, רגע לפני הרתיחה מוריד מהאש, מעניק את ה'קיימאק' (אותו קצף מעל הקפה) לזקן המטיילים. מרתיח שוב ומוזג לכוסות זכוכית קטנות.
תוספת שנתקלתי בה בצה"ל, הצבא שהוא כור היתוך של כל העדות: באחת מהיחידות המובחרת, אחד החבר'ה לקח על עצמו את הכנת הקפה ועשה זאת בנוסח תימני, תוך הוספת חיטה ותירס. הבחור הסביר שכך הוא ראה את אמו מכינה קפה. כדאי לנסות!"
מה אתה אוהב ליד הקפה?
"חלבה פשוטה או אם אשתי מכינה עוגות שמרים, רק שלה."
איפה אתה אוהב לשתות את הקפה?
בקיץ בחוף ראשון לציון, מול השקיעה ואחרי הקפה להיכנס למים. בחורף, התצפית מעל עיינות צוקים, ראש צוקים (עין פשחה). המקום הצופה על ים המלח - יש שם שביל העולה למצוק מקליה, דרך קשה וארוכה. אבל, כמו שאומר השיר של שלמה ארצי, 'בשביל לשתות איתך קפה, אני מוכן לשלם אפילו 1,000 דולר'".